বাংলাদেশকে সেই ১৯৯০ অকল্যান্ড কমনওয়েলথ গেমসে ১০ মিটার এয়ার পিস্তলে সোনা জিতিয়েছিলেন আতিকুর রহমান ও আবদুস সাত্তার নিনি। তবে তার পর থেকে পিস্তল ইভেন্ট কখনোই আলোচনায় ছিল না। শুধু রাইফেল ইভেন্টেই সোনা জিতেছে বাংলাদেশ। তাহলে কি নতুন যুগের শুরু হলো আপনাকে দিয়েই? শাকিলের মুখে সোনালি হাসি, ‘চেষ্টা করব ভালো কিছু করার।’ সেই ‘ভালো’র সীমানা নেই শাকিলের কাছে। এশিয়ান গেমস, কমনওয়েলথ গেমস হয়ে বিশ্বকাপে ওড়াতে চান লাল-সবুজের পতাকা।